……….………(sz.) napirend

Előterjesztve:

Kerületfejlesztési Bizottság

**E L Ő T E R J E S Z T É S**

**a képviselő-testület 2022. szeptember 29-i rendes ülésére**

**Tárgy:** Javaslat egyes kerületi helyi értékek ideiglenes védelméről szóló önkormányzati rendelet megalkotására

**Készítette**: …………………………

Trummer Tamás

főépítész

**Egyeztetve:** …………………………

Szabó Gyula s.k.

alpolgármester

**Látta:**  **………………………………..**

 dr. Szalai Tibor

jegyző

 ………………………………..

 dr. Silye Tamás

jegyzői igazgató

A napirend tárgyalása zárt ülést nem igényel. A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat *a településkép védelméről* szóló 45/2017.(XII.20.) önkormányzati rendeletében (a továbbiakban: TKR) több helyi építészeti értéket már védelem alá vont.

Budapest Főváros II. Kerületi Önkormányzat Kerületfejlesztési Bizottsága a Képviselő-testületi ülés ülésnapján dönt az egyes kerületi ingatlanok tekintetében a kerületi helyi védelem alá helyezési eljárás megindításáról.

A kerületi helyi védelem alá helyezésére irányuló eljárás megindításával egyidejűleg a Képviselő-testület az eljárás tárgyát az eljárás lezárásáig, de legfeljebb egy éves időtartamra ideiglenes védelem alá helyezi.

A többlépcsős védelem alá helyezési folyamat eredményeként, jelenleg 72 ingatlan esetében áll fenn kerületi helyi védelem. Jelen előterjesztés az immár „harmadik körben” védelem alá helyezésre javasolt ingatlanokról számol be. Az Önkormányzat a korábbi gyakorlattól eltérően – a kerületben található építészeti értékek sokaságát figyelembe véve – 2022-ben felhívást tett közzé, melyben javaslatokat várt a védendő helyi építészeti értékek vonatkozásában a lakosság részéről. A javaslattételi folyamat során két magánszemély és a főépítész részéről 34 javaslat érkezett be. A javaslatok között 5 olyan épület is szerepelt, amelyek már védelem alatt állnak fővárosi viszonylatban, továbbá egy közterületi szobor védelem alá helyezésére is érkezett javaslat. A védelem alá helyezési eljárásba ez utóbbiak nem kerülnek bele.

A helyi építészeti örökség részét képező helyi értékek elvesztésének megakadályozása érdekében a védelem alá helyezési eljárásba vont ingatlanokon a TKR 9/A.§ (1) bekezdése szerinti ideiglenes helyi védelem elrendelése indokolt.

A *Képviselő-testület által kialakított bizottságok hatásköréről, a bizottságok és tanácsnokok feladatköréről* szóló 24/2019.(XI.18.) önkormányzati rendelet alapján a védelem alá helyezési eljárás megindításáról a Kerületfejlesztési Bizottság dönt.

A polgármester az elfogadott rendeletet az elfogadást követő 15 napon belül rövid, közérthető összefoglaló kíséretében közzéteszi az önkormányzati honlapon hirdetményben és az önkormányzati hivatalban nyomtatásban.

Az önkormányzati főépítész — a TKR-ben rögzített rendelkezéseknek eleget téve — gondoskodik a rendelettel érintett ingatlanok tulajdonosainak értesítéséről.

A Képviselő-testület Magyarország Alaptörvénye 32. cikk (2) bekezdésben, és Magyarország helyi önkormányzatairól szóló 2011. évi CLXXXIX. törvény 42. § 1. pontjában foglalt felhatalmazás alapján jogosult a rendeletalkotás tárgyában dönteni.

Fentiekre tekintettel kérem a Tisztelt Képviselő-testületet, hogy alkossa meg rendeletét az egyes kerületi helyi értékek ideiglenes védelméről!

Budapest, 2022. szeptember 20.

 **Őrsi Gergely**

 **polgármester**

**Budapest Főváros II. Kerületi Önkormányzat Képviselő-testületének /2022. ( . .) önkormányzati rendelete**

**egyes kerületi helyi értékek ideiglenes védelméről**

Budapest Főváros II. Kerületi Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény 57. § (2)-(3) bekezdéséiben kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában meghatározott feladatkörében eljárva a következőket rendeli el:

**1. §**

(1) Budapest Főváros II. kerület Önkormányzata az épített környezet alakításáról és védelméről szóló 1997. évi LXXVIII. törvény 57. § (1)-(3) bekezdései szerinti helyi közérdek alapján, a Budapest Főváros II. Kerületi Önkormányzat Képviselő-testületének a településkép védelméről szóló 45/2017.(XII. 20.) önkormányzati rendelet (a továbbiakban: TKR) 9/A. § (1) bekezdésében foglaltak alapján ideiglenes helyi védelmet rendel el az 1. mellékletben meghatározott ingatlanokra.

 (2) Az ideiglenes helyi védelem alatt álló ingatlanokon a TKR 9/A. § (3) bekezdés rendelkezéseit alkalmazni kell.

(3) Az ideiglenes helyi védelem a TKR 9/A. § (4) bekezdésében meghatározott időben, de legkésőbb 2023. október 1-én megszűnik.

**2. §**

E rendelet területi hatálya Budapest II. kerület területén az 1. mellékletben meghatározott ingatlanokra terjed ki.

**3. §**

Ez a rendelet 2022. október 1-én lép hatályba.

|  |  |
| --- | --- |
| **Őrsi Gergely****polgármester** | **dr. Szalai Tibor****jegyző** |

*1. melléklet*

**A kerületi ideiglenes helyi védett értékek jegyzéke**

|  |  |  |  |
| --- | --- | --- | --- |
|  | **A** | **B** | **C** |
|  | **Sorszám** | **Cím** | **HRSZ** |
| **1** | 1 | Bem József utca 10. | 13550/31 |
| **2** | 2 | Bem József utca 12. | 13550/30 |
| **3** | 3 | Budakeszi út 21. | 10953/2 |
| **4** | 4 | Eszter utca 9.b | 12917 |
| **5** | 5 | Fillér utca 27. | 13149 |
| **6** | 6 | Fillér utca 28. | 12080 |
| **7** | 7 | Gábor Áron utca 5.a | 11514/68 |
| **8** | 8 | Gábor Áron utca 5.b | 11514/67 |
| **9** | 9 | Házmán utca 17. | 11563 |
| **10** | 10 | Házmán utca 6. | 11573 |
| **11** | 11 | Herman Ottó utca 47. | 12288/2 |
| **12** | 12 | Hidegkúti út 216. | 54394 |
| **13** | 13 | Júlia utca 7. | 11510/23 |
| **14** | 14 | Kavics utca 16. | 14532/5 |
| **15** | 15 | Kuruclesi út 17/A. | 11018/15 |
| **16** | 16 | Lotz Károly utca 22. | 11595/11 |
| **17** | 17 | Nagyajtai utca 2.a | 11514/47 |
| **18** | 18 | Nagyajtai utca 2.b | 11514/46 |
| **19** | 19 | Pasaréti út 101. - Harangvirág u. 2. | 11982/6 |
| **20** | 20 | Pentelei Molnár utca 1. | 15365/30 |
| **21** | 21 | Retek utca 24. | 13113 |
| **22** | 22 | Retek utca 32. | 13117 |
| **23** | 23 | Szilágyi E. fasor 73. - Hargitai utca 2-4. | 11510/45 |
| **24** | 24 | Szpáhi utca 15. | 12636/2 |
| **25** | 25 | Templomkert u. 2. | 51586 |
| **26** | 26 | Varsányi Irén utca 6. | 13739 |
| **27** | 27 | Völgy utca 21. | 11472 |

Általános indokolás

Jelen önkormányzati rendelet az épített környezet alakításáról és védelméről szóló 1997. évi LXXVIII. törvény 57.§-ában foglalt rendelkezések és annak alapján kimunkált a Budapest Főváros II. Kerületi Önkormányzat Képviselő-testületének a településkép védelméről szóló 45/2017.(XII. 20.) önkormányzati rendelet (a továbbiakban: TKR) 9/A.§-ában rögzített ideiglenes védettséget meghatározó szabályok alapján a helyi védelemmel érintett ingatlanok körének bővítését készíti elő a helyi építészeti örökség részét képező helyi értékek elvesztésének megakadályozása érdekében.

Részletes indokolás

**Az 1. §-hoz**

A kerületi helyi értékek ideiglenes védelmének tárgyát és időtartamát állapítja meg.

**A 2. §-hoz**

A rendelet területi hatályát rögzíti.

**A 3. §-hoz**

A rendelet időbeli hatályát rögzíti.